PROTIMONOPOLNÝ ÚRAD SLOVENSKEJ REPUBLIKY

ROZHODNUTIE

Číslo:	2005/ZK/3/1/070	Bratislava 14. júna 2005	

	Protimonopolný úrad Slovenskej republiky, odbor koncentrácii, v správnom konaní začatom na základe žiadosti o udelenie výnimky podľa § 10 ods. 16 zákona   č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov, podnikateľov ČSAD Ostrava a.s. so sídlom Vítkovická 3056/2, 709 19 Ostrava – Moravská Ostrava, Česká republika,            IČO: 451 92 057, Slovenská autobusová doprava Banskobystrická dopravná spoločnosť, akciová spoločnosť so sídlom Partizánska cesta 97, 974 67 Banská Bystrica, IČO: 36 052 205 a Fondom národného majetku Slovenskej republiky, Drieňová 27, 821 01 Bratislava, IČO: 17 333 768

rozhodol

na základe § 32 ods. 2 písm. c) zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov tak, že správne konanie vo veci udelenia výnimky zo zákazu podľa § 10 ods. 14 zákona                    č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov podnikateľom ČSAD Ostrava a.s. so sídlom Vítkovická 3056/2, 709 19 Ostrava – Moravská Ostrava, Česká republika,            IČO: 451 92 057, Slovenská autobusová doprava Banskobystrická dopravná spoločnosť, akciová spoločnosť so sídlom Partizánska cesta 97, 974 67 Banská Bystrica, IČO: 36 052 205 a Fondu národného majetku Slovenskej republiky, so sídlom Drieňová 27, 821 01 Bratislava, IČO: 17 333 768 zastavuje, pretože dôvod na konanie nebol daný.

Odôvodnenie:

	Protimonopolnému úradu Slovenskej republiky, odboru koncentrácií (ďalej len „úrad“) bolo listom Fondu národného majetku Slovenskej republiky, Drieňová 27,  821 01 Bratislava, IČO: 17 333 768 (ďalej len „FNM SR“), zaevidovaným úradom pod č. 3107/2005 dňa 01.06.2005 a listom spoločnosti ČSAD Ostrava, a.s. so sídlom Vítkovická 3056/2, 709 19 Ostrava – Moravská Ostrava, Česká republika,            IČO: 45 192 057 (ďalej len „ČSAD Ostrava“), zaevidovaným úradom pod                  č. 3108/2005 dňa 01.06.2005, doručené oznámenie koncentrácie podľa § 10 ods. 9 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov (ďalej len „zákon                         č. 136/2001 Z.z. v znení neskorších predpisov“), ktorá spočíva v získaní priamej spoločnej kontroly spoločnosťou ČSAD Ostrava a FNM SR nad spoločnosťou Slovenská autobusová doprava Banskobystrická dopravná spoločnosť, akciová spoločnosť so sídlom Partizánska cesta 97, 974 67 Banská Bystrica,                    IČO: 36 052 205 (ďalej len „SAD BBDS“), na základe Zmluvy o kúpe akcií                 č. 2173/2005 uzatvorenej dňa 01.06.2005 medzi FNM SR a spoločnosťou ČSAD Ostrava (ďalej len „Zmluva“). 

	Súčasťou predmetného oznámenia koncentrácie bola aj žiadosť spoločností ČSAD Ostrava, SAD BBDS a FNM SR podľa § 10 ods. 16 zákona č. 136/2001 Z.z. v znení neskorších predpisov o udelenie výnimky zo zákazu podľa § 10 ods. 14 zákona č. 136/2001 Z.z. v znení neskorších predpisov vykonávať práva a povinnosti vyplývajúce zo vzniku koncentrácie.

	Doručením predmetnej žiadosti o udelenie výnimky podľa § 10 ods. 16 zákona č. 136/2001 Z.z. v znení neskorších predpisov sa dňa 01.06.2005 podľa § 25 ods. 1 zákona č. 136/2001 Z.z. v znení neskorších predpisov v spojení s § 18 ods. 2 zákona č. 71/1967 Zb. o správnom konaní (správny poriadok) v znení neskorších predpisov (ďalej len „správny poriadok“) začalo správne konanie vo veci udelenia alebo neudelenia výnimky zo zákazu vykonávať práva a povinnosti vyplývajúce zo vzniku koncentrácie až do nadobudnutia právoplatnosti rozhodnutia o nej.

	Úrad vyššie uvedenú skutočnosť oznámil listom č. 3164/PMÚ SR/2005 zo dňa 03.06.2005 spoločnostiam ČSAD Ostrava, SAD BBDS a FNM SR. Predmetným listom im bolo taktiež oznámené, že lehota na vydanie rozhodnutia o udelení alebo neudelení výnimky nezačala plynúť, nakoľko predmetné oznámenie koncentrácie nebolo úplné.

	Účastníkmi predmetného správneho konania vo veci udelenia alebo neudelenia výnimky zo zákazu podľa § 10 ods. 14 zákona č. 136/2001 Z.z. v znení neskorších predpisov sú podľa § 25 ods. 3 písm. f) zákona č. 136/2001 Z.z. v znení neskorších predpisov FNM SR, ČSAD Ostrava a SAD BBDS.

	Podľa § 2 ods. 1 písm. a) zákona č. 136/2001 Z.z. v znení neskorších predpisov sa tento zákon vzťahuje na podnikateľov. Podľa § 3 ods. 2 zákona            č. 136/2001 Z.z. v znení neskorších predpisov podnikateľom na účely tohto zákona je podnikateľ podľa osobitného predpisu (§ 2 obchodného zákonníka), ďalej fyzická osoba a právnická osoba, ich združenia a združenia týchto združení, ak ide o ich činnosti a konania, ktoré súvisia alebo môžu súvisieť s hospodárskou súťažou bez ohľadu na to, či tieto činnosti a konania sú alebo nie sú zamerané na dosahovanie zisku.

FNM SR je podľa § 27 ods. 1 zákona č. 92/1991 Zb. o podmienkach prevodu majetku štátu na iné osoby v znení neskorších predpisov právnická osoba zriadená osobitným zákonom, zapísaná do obchodného registra Okresného súdu Bratislava I, oddiel: Po, vložka číslo: 30/B, ktorá vykonáva činnosť podľa tohto zákona vo verejnom záujme.
Z vyššie uvedeného vyplýva, že FNM je podnikateľom podľa § 2 Obchodného zákonníka, a je teda podnikateľom aj podľa § 3 ods. 2 zákona č. 136/2001 Z.z. v znení neskorších predpisov. 
Na základe plnej moci zo dňa 11.11.2002 FNM SR, zastúpený Ing. Petrom Huňorom, podpredsedom výkonného výboru a Ing. Karolom Dudásom, členom výkonného výboru, splnomocnil JUDr. Slavomíra Jurča, zamestnanca FNM SR, aby zastupoval FNM SR vo všetkých úkonoch týkajúcich sa konania na úrade vo veci udelenia výnimky zo zákazu podľa § 10 ods. 14 zákona č. 136/2001 Z.z. v znení neskorších predpisov.

Spoločnosť SAD BBDS bola založená rozhodnutím zakladateľa FNM SR dňa 19.07.2001 a do Obchodného registra Okresného súdu Banská Bystrica bola zapísaná dňa 01.01.2002 v oddieli: Sa, vložka číslo: 685/S. Predmetom podnikania spoločnosti SAD BBDS podľa výpisu z Obchodného registra je najmä: verejná cestná hromadná osobná nepravidelná doprava, opravy a údržba motorových vozidiel, prenájom motorových vozidiel, nákup a predaj ojazdených vozidiel, vykonávanie dopravných stavieb, vykonávanie verejnej cestnej hromadnej osobnej pravidelnej dopravy, cestná nákladná doprava a iné.
Z vyššie uvedeného vyplýva, že SAD BBDS je podnikateľom podľa § 2 Obchodného zákonníka, a teda je podnikateľom aj podľa § 3 ods. 2 zákona              č. 136/2001 Z.z. v znení neskorších predpisov.
	Na základe splnomocnenia zo dňa 24.05.2005 bol podnikateľom SAD BBDS splnomocnený Ing. Igor Korniet, predseda predstavenstva podnikateľa SAD BBDS, aby zastupoval podnikateľa SAD BBDS v konaní o udelenie výnimky zo zákazu vykonávať práva a povinnosti vyplývajúce zo vzniku predmetnej koncentrácie pred úradom.

Spoločnosť ČSAD Ostrava bola do Obchodného registra, vedeného na Krajskom súde v Ostrave zapísaná dňa 30.04.1992 v oddieli: B, vložka: 366. Predmetom podnikania spoločnosti ČSAD Ostrava podľa výpisu z Obchodného registra je najmä: prenájom iných dopravných zariadení, technické testovanie a analýzy, prenájom strojov a prístrojov, vedľajšia činnosť v doprave, poskytovanie služieb a informácií cestujúcim v osobnej autobusovej doprave, prenájom motorových vozidiel a dopravných zariadení a iné. 
Z vyššie uvedeného vyplýva, že ČSAD Ostrava je podnikateľom podľa § 2 Obchodného zákonníka, a teda je podnikateľom aj podľa § 3 ods. 2 zákona              č. 136/2001 Z.z. v znení neskorších predpisov.
Na základe splnomocnenia zo dňa 19.05.2005 bol podnikateľom ČSAD Ostrava splnomocnený Ing. Igor Korniet, predseda predstavenstva podnikateľa SAD BBDS, aby zastupoval podnikateľa ČSAD Ostrava v konaní o udelenie výnimky zo zákazu vykonávať práva a povinnosti vyplývajúce zo vzniku predmetnej koncentrácie.

	Podľa § 32 ods. 1 správneho poriadku je úrad povinný zistiť presne a úplne skutočný stav veci a za tým účelom si obstarať potrebné podklady pre rozhodnutie. Nie je pri tom viazaný len návrhmi účastníkov správneho konania, ale pri rozhodovaní vychádza aj zo skutočností úradu všeobecne známych z jeho úradnej činnosti.

	Úrad v správnom konaní vo veci oznámenia koncentrácie podľa § 10 ods. 9 zákona č. 136/2001 Z.z. v znení neskorších predpisov vydal dňa 07.06.2005 rozhodnutie č. 2005/ZK/3/1/069, ktoré nadobudlo právoplatnosť dňa 10.06.2005 (ďalej len „Rozhodnutie“). Správne konanie vo veci oznámenia koncentrácie bolo vyššie uvedeným Rozhodnutím zastavené, nakoľko neboli splnené podmienky uvedené v § 10 ods. 1 zákona č. 136/2001 Z.z. v znení neskorších predpisov, t.j. že sa nejedná o koncentráciu, ktorá podlieha kontrole úradu. Na základe tejto skutočnosti sú účastníci konania oprávnení vykonávať všetky práva a povinnosti vyplývajúce zo vzniku koncentrácie.
	
	Na základe uvedených skutočností úrad rozhodol tak, ako je uvedené výroku tohto rozhodnutia.

Poučenie:

	Podľa § 34 ods. 1 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov proti tomuto rozhodnutiu možno podať rozklad Rade Protimonopolného úradu Slovenskej republiky prostredníctvom Protimonopolného úradu, odboru koncentrácií, Drieňová 24,        826 03 Bratislava, v lehote 15 dní odo dňa jeho doručenia. Podľa § 61 ods. 1 zákona            č. 71/1967 Zb. o správnom konaní (správny poriadok) v znení neskorších predpisov včas podaný rozklad má odkladný účinok. Toto rozhodnutie je preskúmateľné súdom podľa § 247 Občianskeho súdneho poriadku po vyčerpaní riadnych opravných prostriedkov.

								Ing. Dušan Valo
							riaditeľ odboru koncentrácií 

Rozhodnutie sa doručuje:

JUDr. Slavomír Jurč
Fond národného majetku
Slovenskej republiky
Drieňová 27
821 01 Bratislava

Ing. Igor Korniet
predseda predstavenstva
Slovenská autobusová doprava
Banskobystrická dopravná spoločnosť
akciová spoločnosť
Partizánska cesta 97
974 67 Banská Bystrica